नईदिल्ली 8 नवंबर 2018 सोशल मीडिया पर एक्टर्स, क्रिकेटर्स या फिर पॉलिटिशयन की फैन फॉलोइंग तो जगजाहिर है। लेकिन एक नाम ऐसा भी है जो भले इनकी श्रेणी में ना हो लेकिन उनके लिये लोगों की दीवानगी किसी मामले में उनसे कम नहीं है। दरअसल हम बात कर रहे हैं महिला आईएएस अफसर बी चंद्रकला की। सोशल मीडिया में फैन फॉलोइंग के मामले में वह पीएम नरेंद्र मोदी को भी टक्कर दे रही हैं। हुआ ये कि दिवाली के मौके पर प्रधानमंत्री नरेंद्र मोदी ने आईटीबीपी जवानों को मिठाई खिलाते अपनी तस्‍वीर पोस्ट की। वहीं बी चंद्रकला ने भी दिवाली पर पूजा की थाली हाथ में लिये खुद की तस्वीर पोस्ट की। चंद्रकला की तस्‍वीर पीएम मोदी की तुलना में कहीं ज्‍यादा लाइक्‍स की गई।